#बिहार में फिलहाल ठंड से राहत मिलते हुए नहीं दिख रही है। पटना, मधेपुरा, नालंदा, मोतिहारी में आज सुबह से ही घना कोहरा छाया हुआ है। वहीं, पछुआ हवा ने राज्य में कनकनी बढ़ा दी है। मौसम विभाग ने प्रदेश के 29 जिलों में घने कोहरे का अलर्ट जारी किया है।

विभाग के मुताबिक, प्रदेश के दक्षिण-पश्चिम (खगड़िया, मधेपुरा, पूर्णिया, कटिहार, बांका) और दक्षिण-मध्य (नालंदा, शेखपुरा, जमुई, मुंगेर) हिस्सों में तेज गति से हवा चलेगी। हालांकि दिन में धूप निकलेगी। वहीं, प्रदेश के अधिकतर जिलों का न्यूनतम तापमान 8-12 डिग्री सेल्सियस के बीच बने रहने की संभावना है।

मौसम वैज्ञानिक कुमार गौरव ने बताया कि, अगले तीन दिनों तक कई जिलों में हल्के कोहरा छाए रहने की संभावना है। ठंड से भी राहत मिलने की संभावना नहीं है। 24 जनवरी के बाद न्यूनतम तापमान में 2 से 4 डिग्री सेल्सियस तक बढ़ोतरी हो सकती है।'
#todaynews #LiveUpdates #todayweather #BreakingNews #bihar
#बिहार